laion/Wikipedia-Exotic huggingface dataset:
Dedekindi lõige

Dedekindi lõige (matemaatik Richard Dedekindi järgi) lineaarselt järjestatud hulgas S on hulga S selline klassijaotus (A, B), et A on allapoole kinnine (see tähendab, hulga A mis tahes elemendi a korral järeldub sellest, et x≤a, et ka x on A element) ning B on ülespoole kinnine (see tähendab, hulga B mis tahes elemendi b korral järeldub sellest, et a≤y, et ka y on B element) ning hulgal A puudub suurim element. "Lõige" tähendab siin hulkade A ja B vahelist "tühimikku". Dedekindi lõike algsete ja kõige tähtsamate juhtumite puhul on hulk S vastavalt ratsionaalarvude hulk ja reaalarvude hulk koos loomuliku osalise järjestusega. Dedekindi lõigete abil tõestati reaalarvude hulga täielikkus, kasutamata valiku aksioomi. See näitas ühtlasi, et täieliku järjestatud korpuse olemasolu ei sõltu valiku aksioomist. Tähistusviis (A, B) on küll sümmeetriline, ent kuna hulgad A ja B määravad Dedekindi lõikes teineteist ära, siis võib teda üles märkida ka ainult ühe "poole" (näiteks alumise) abil ning nimetada Dedekindi lõikeks mis tahes allapoole kinnist hulka A, millel puudub suurim element. Kui S on täielikult järjestatud hulk, peab mis tahes Dedekindi lõikes (A, B) hulgal B olema minimaalne element b, mistõttu A on lõpmatu vahemik (−∞, a) ja B on lõpmatu poollõik [b, +∞).
NAFO

NAFO on mitme organisatsiooni ingliskeelne lühend: Northwest Atlantic Fisheries Organization ehk Põhja-Atlandi Kalandusorganisatsioon North Atlantic Fellas Organization ehk Põhja-Atlandi Sellide Organisatsioon
Isola di San Michele

Isola di San Michele on saar Itaalias Veneetsia laguunis. 0.16 km2 saare näol on tegu Veneetsia linna kalmistusaarena. Algselt paiknes praeguse San Michele alal kaks saart - San Michele ja San Cristoforo della Pace, saartel maabusid tihti turistid ja kalurid. 1469. aastal ehitati saarele Veneetsia esimene renessansikirik, Mauro Codussi disainitud Chiesa di San Michele. 1807. aastal, Prantsuse esimene keisririigi okupatsiooni ajal välja antud seadusega keelati surnumatmine Veneetsia peasaartel või maismaal kui ebasanitaarsena, mispeale rajati San Cristoforo saarele kalmistu, arhitektiks Gian Antonio Selva. 1836. aastal täideti San Cristoforo ja San Michele vaheline kanal, ning tekkinud suurem saar kannab tänini San Michele nime. Surnukehad viiakse San Michelele spetsiaalsete matusegondlitega. Saarele on maetud muuhulgas Igor Stravinski, Jossif Brodski, Sergei Djagilev, Ezra Pound ja Luigi Nono. Saare kalmistu tegutseb tänaseni.
Cadillac Eldorado

Muude kasutuste kohta vaata artiklit El Dorado (täpsustus). Cadillac Eldorado on luksusauto, mida tootis ja turustas Ameerika Ühendriikide autotootja Cadillac. Aastatel 1952–2002 oli turul 12 Eldorado põlvkonda. Eldorado oli Cadillaci mudelite lipulaev või vähemalt selle lähedal. 1953. aastal turule jõudnud mudel oli kabriolett ning 1957.–1960. aasta Eldorado Broughamid olid tolle aja Cadillaci kõige kallimad mudelid. 1966. aastal oli Eldoradost hinnalisem Cadillaci mudel vaid Series 75. 1967. aastast oli Eldorado taas Cadillaci lipulaev ning seda toodeti unikaalsele kaheukselise personaalluksusauto platvormil. Aastatel 1965–1972 kandsid Eldoradod lisanime Fleetwood, tegu oli sõjaeelsete mudelite V-12 ja V-16 kaasaegse alternatiiviga. Pildigalerii Cadillac Eldorado 1953 Cadillac Eldorado 1955 Cadillac Eldorado Brougham 1957 Cadillac Eldorado Biarritz convertible 1959 Cadillac Eldorado 1961 Cadillac Eldorado convertible 1963 Cadillac Eldorado Convertible 1965 Cadillac Eldorado 1967 Cadillac Eldorado Convertible 1971 Cadillac Eldorado Coupe 1978 Cadillac Eldorado 1979 Cadillac Eldorado 1986 Cadillac Eldorado 1995 Official Cadillac America Forum 2002, 2001 2000 Cadillac Eldorado 1959 Review McMullen, Jeremy. "1956 Cadillac Eldorado Brougham Concept". Conceptcarz.com. Vaadatud 4. juunil 2019. Kowalke, Ron (1997). Standard Catalog of American Cars 1946-1975. Krause publications. ISBN 0-87341-521-3. Gunnell, John (2005). Standard Catalog of Cadillac 1903–2005. Krause publications. ISBN 0873492897. Ernst, Kurt (6. oktoober 2016). "Cadillac's first front-wheel drive production car, the 1967 Eldorado, turns 50". Hemmings Motor News. Vaadatud 4. juunil 2019.
Ona Moody

Ona Moody (sündinud 29. juuli 1997) on Hollandi-Zimbabwe modell, konkursi Miss Holland 2022 võitja. "Miss Nederland 2022 is Ona Moody" (inglise). PAGEANT Circle. 4. september 2022. Ona Moody - Instagram
VC Greenyard Maaseik

VC Greenyard Maaseik on Belgia võrkpalliklubi, mis mängib Belgia kõrgliigas. Klubi asutati 1960. Taavi Nõmmistu (2016–2017) Timo Tammemaa (2017–2019) Keith Pupart (2018–2019) Andri Aganits (2018–2020) Renee Teppan (2020) Henri Treial (2021–2023) Renet Vanker (2021–) Alex Saaremaa (2024–) Belgia meistrivõistlused Meistrid (16): 1991, 1995, 1996, 1997, 1998, 1999, 2001, 2002, 2003, 2004, 2008, 2009, 2011, 2012, 2018, 2019 Belgia karikavõistlused Karikavõitjad (14): 1986, 1991, 1997, 1998, 1999, 2001, 2002, 2003, 2004, 2007, 2008, 2009, 2010, 2012 Belgia superkarikas Karikavõitjad (14): 1996, 1997, 1998, 1999, 2000, 2002, 2003, 2004, 2007, 2009, 2010, 2012, 2013, 2017 CEV Meistrite Liiga Teised (2): 1997, 1999 CEV Cup Teised (1): 2008 Klubi koduleht
Võluv võrdsus

"Võluv võrdsus" on Terry Pratchetti koomiline fantaasiaromaan ja kolmas raamat Kettamaailma sarjast. See avaldati 1987. aastal ning see on esimene, mille peategelaseks ei ole Rincewind. Eesti keelde tõlkis selle Aet Varik 1999. aastal. Romaan tutvustab Vanaema Weatherwaxi, kes ilmub edaspidi veel mitmetes Kettamaailma raamatutest. Peategelane Eskarina Smith ilmub järgmisel korral alles 23 aastat hiljem välja antud raamatus "Ma kannan keskööd". Pratchetti Eski karakter põhineb tema tütrel Rhianna Pratchettil. Võlur Drum Billet teab, et ta sureb varsti ning reisib paika, kus kohe-kohe on sündimas kaheksadna poja kaheksas poeg. See laps on määratud saama võluriks. Billet tahab talle kui oma järglasele edasi anda võlusaua. Sünnib siiski tüdruk Esk (täisnimega Eskarina Smith). Seda viga märkab Billet alles pärast saua üle andmist ja suremist. Esk ilmutab 7aastaselt oma võluvõimeid ning kohalik nõid Vanaema Weatherwax otsustab temaga reisida Nähtamatusse Ülikooli, kust saada abi tema võimete kontrollimiseks. Naissoost võlur on Kettamaailmas midagi ennekuulmatut ja Eski ei lasta Ülikooli sisse. Vanaema Weatherwax saab ta sinna sisse teenijatüdrukuna. Seal kohtab Esk uuesti Simonit, kellega ta tutvus teel Ülikooli. Simonil on loomulik anne taandada kõik universumis loogilisteks numbriteks. Simoni maagia rebib augu Vangladimensioonidesse ja Eski võlusau lööb vasta Simoni pead, et kaitsta Eski. Simoni meel jääb Vangladimensioonidesse ning Esk viskab võlusaua minema, uskudes, et see ründas Simonit. Esk läheb Simonile Vangladimensioonidesse järele. Sealse ekstreemse külma tõttu muudab sau, mis on selleks ajaks merele uhutud, suure jäävälja ning tormi, mis ujutab üle nii linna kui ka Nähtamatu Ülikooli. Esk ja Simon avastavad Vangladimensiooni elukate nõrkuse - kui sa oled võimeline kasutama maagit, aga ei tee seda, muutuvad nad hirmunuks ja nõrgaks. Vanaema Weatherwax ja Ülemkantsler Cutangle toovad merelt saua ära ning saavad selle abiga lapsed tagasi Kettamaailma. Esk ja Simon loovad uue maagia, mis põhineb tähelepanekul, et suurim võime on võime mitte kasutada kõiki teisi võimeid. Vanaema Weatherwax Eskarina Smith Simon Drum Billet, surev võlur, õunapuu ja ümbersündinud sipelgas ülemkantsler Cutangle Burrows, Marc (30. juuli 2020). The Magic of Terry Pratchett (inglise). White Owl. Lk 116. ISBN 978-1-5267-6553-6.
Viktor Fainberg

Viktor Fainberg (vene keeles Виктор Исаакович Файнберг; 26. november 1931 Harkiv – 2. jaanuar 2023) oli Nõukogude Liidu dissidentliku liikumise üks juhtfiguure. Ta võttis osa 25. augusti demonstratsioonist aastal 1968 Punasel Väljakul. Ta sündis aastal 1931 Harkivis juudi perekonnas. Aastal 1957 sattus ta seoses antisemiitliku olukorraga kaklusse miilitsaga, mille eest määrati talle karistuseks aasta paranduslikke töid. Aastal 1968 lõpetas ta inglise filoloogina Leningradi Riikliku Ülikooli, diplomitöö valmis tal Jerome David Salingeri kohta. Aastal 1974 emigreerus ta koos perega Prantsusmaale.
Pjatõhhatkõ

Pjatõhhatkõ (ukraina П'ятихатки) on linn Ukrainas Dnipropetrovski oblastis Kamjanske rajoonis. Asula rajati 1886. aastal raudtee ehitusega seoses. Pjatõhhatkõ on suur raudteesõlm. 1938. aastal sai linnaõigused. Number of Present Population of Ukraine, as of January 1, 2022
Eggersdorf bei Graz

Eggersdorf bei Graz on vald (Marktgemeinde) Austrias Steiermargi liidumaal Graz-Umgebungi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Feldkirchen bei Graz

Feldkirchen bei Graz on vald (Marktgemeinde) Austrias Steiermargi liidumaal Graz-Umgebungi ringkonnas. See on Austria-Ungari poolt interneeritud, piinatud ja tapetud vangide massihaua koht lähedalasunud Thalerhofi interneerimislaagris, kus praegu asub Grazi lennujaam.
Dobl

Dobl oli vald Austrias Steiermargi liidumaal. See ühendati 2015. aasta jaanuaris Dobl-Zwaringi vallaga. Dobl asub Kaiserwaldi metsaalal Kainachi jõe orus, umbes 14 km Grazist edelas.
Zwaring-Pöls

Zwaring-Pöls oli vald Austrias Steiermargi liidumaal. See ühendati 2015. aasta jaanuaris Dobl-Zwaringi vallaga.
Kainachi jõgi

Kainach on jõgi Austrias Steiermargi liidumaal. See on Muri parempoolne lisajõgi Wildonis.
Cuprum Lubin

Cuprum Lubin on 2001. aastal asutatud Poola võrkpalliklubi, mis mängib alates 2014. aastast Poola kõrgeimas liigas, Plusliigas. Mängijad: Keith Pupart (2015–2018) Robert Täht (2015–2018) Kert Toobal (2018–2019) Treenerid: Alar Rikberg, abitreener (2014–2017) Rainer Vassiljev, abitreener (2018–2020) Ametlik veebisait (poola keeles) Meeskonna profiil aadressil PlusLiga.pl (in Polish) Meeskonna profiil aadressil Volleybox.net
Krijatantra

Krijatantra (Kriya Tantra) (tiibeti keeles bya gyü) on tantrate esimene aste ehk kategooria, mis käsitleb tseremooniaid, rituaalide läbiviimist ja nende teoreetilist olemust. See on tegutsemise tantra, sisaldades detailset instruktaaži annetuste ja jumaluste kohta koos nende hierarhilise pingereaga. Siin ei ole õpilane praktiseeritava jumalusega võrdsel tasemel, mis tähendab, et ta ei kujusta end mitte ise end jumalusena, vaid kujustab enda ette (endast väljapoole). Kuna algaja tantrik on arenematu ja maailma illusoorsus tema jaoks detailides eristamatu, siis praktika eesmärgiks on saada enda teadvuse võimustamist jumaluse poolt. Krija tantra juurde kuulub näiteks Rohelise Taara praktika.
Ķempji

Ķempji (vanasti Jaunķempju muiža) on küla (vidējciems) Lätis Cēsise piirkonnas Līgatne vallas. Aastani 2021 kuulus küla Līgatne piirkonda. Küla on tekkinud endise Jaunķempji mõisa keskuse juurde. Seal asub Ķempji kirik. Asula jääb Gauja rahvusparki. Tammed ümbermõõtudega 4,92 ja 4,96 meetrit, pärn ümbermõõduga 3,8 meetrit, pärn ümbermõõduga 3,98 ning kõrgusega 30,5 meetrit, Euroopa lehis ümbermõõduga 3,49 ja kõrgusega 25 meetrit, tamm ümbermõõduga 4,06 ning kõrgusega 26 meetrit, tamm ümbermõõduga 4,9 ja kõrgusega 25 meetrit, tamm ümbermõõduga 4,71 ning kõrgusega 22,5 meetrit, tamm ümbermõõduga 5,89 meetrit ja kõrgusega 23,5 meetrit, tamm ümbermõõduga 4 ning kõrgusega 25 meetrit, ja hõberemmelgas ümbermõõduga 4,31 ning kõrgusega 17,5 meetrit on looduskaitse all. Aastal 2018 oli külas 61 elanikku. Aastal 2022 oli elanikke 57. Läti Ruumiandmete Agentuur Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Vēveri

Vēveri on mitme Läti küla nimi: Vēveri (Hopa vald) Vēveri (Kārķi vald) Vēveri (Līgatne vald) Vēveri (Skulte vald) Vēveri (Vecpiebalga vald)
Häbeuba

Häbeuba (Clitoria) on perekond peamiselt troopiliste ja lähistroopilistel aladel kasvavaid liblikõielisi ronitaimi. Need taimed said oma ladinakeelse nimetuse Clitoria naissuguorganiga sarnasuse tõttu, esimene teadaolev kirjalik nimetus pärineb 1678. aastast Poola loodusteadlaselt Jakób Breynelt, kes lisas taime illustratsioonile kirjelduse Flos clitoridis ternatensibus (eesti keeles 'Ternate saarel leiduv kliitorile sarnaneva õiega taim'), samuti viitavad paljud rahvapärased nimetused naissuguorganile. Tuntuim on sinine häbeuba (Clitoria ternatea), mida kasutatakse rahvameditsiinis teena. "Clitoria L. - Plants of the World Online". Plants of the World Online. 4. detsember 1978. Vaadatud 6. septembril 2022. "Eestikeelsete taimenimede andmebaas". Eestikeelsete taimenimede andmebaas. Vaadatud 6. septembril 2022. "Argiuba 5. september 2022 - Botaanilisest häbelikkusest". ma olen jälle konvekal...: Argiuba 5. september 2022. Vaadatud 6. septembril 2022. "Butterfly Pea vs Clitoria Ternatea: Viral TikTok Uncovers Risqué Drama from the 1800s Over Naming a Flower". Cheezburger. 25. jaanuar 2022. Vaadatud 6. septembril 2022. "Clitoria ternatea". Tropical Forages. Originaali arhiivikoopia seisuga 6. september 2022. Vaadatud 6. septembril 2022. Mukherjee, Pulok K.; Kumar, Venkatesan; Kumar, N. Satheesh; Heinrich, Micheal (2008). "The Ayurvedic medicine Clitoria ternatea—From traditional use to scientific assessment". Journal of Ethnopharmacology. Elsevier BV. 120 (3): 291–301. DOI:10.1016/j.jep.2008.09.009. ISSN 0378-8741.
Vēveri (Līgatne vald)

Vēveri on küla (mazciems) Lätis Cēsise piirkonnas Līgatne vallas. Aastani 2021 kuulus küla Līgatne piirkonda. Küla jääb valla keskusest Augšlīgatnest 5,5, piirkonna keskusest Cēsisest 24,5 ja Riiast 66 kilomeetri kaugusele. Asula jääb Gauja rahvusparki. Aastal 2007 oli külas 27 elanikku. Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Ķopas

Ķopas (nõukogude perioodil Rūpnieki) on küla (mazciems) Lätis Cēsise piirkonnas Līgatne vallas. Aastani 2021 kuulus küla Līgatne piirkonda. Küla asub Vildoga jõe kaldal ja jääb valla keskusest Augšlīgatnest 4, piirkonna keskusest Cēsisest 23 ja Riiast 64,5 kilomeetri kaugusele. Asula jääb Gauja rahvusparki. Aastal 2007 oli külas 13 elanikku. Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Ramas

Ramas (vanasti ka Ramas muiža) on küla (mazciems) Lätis Cēsise piirkonnas Līgatne vallas. Aastani 2021 kuulus küla Līgatne piirkonda. Küla asub Rama veskijärve kaldal ja jääb valla keskusest Augšlīgatnest 2, piirkonna keskusest Cēsisest 24 ning Riiast 66 kilomeetri kaugusele. Ramas on tekkinud endise Rama mõisa juurde. Asula jääb Gauja rahvusparki. Aastal 2007 oli külas 22 elanikku. Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Vildoga

Vildoga on küla (mazciems) Lätis Cēsise piirkonnas Līgatne vallas. Aastani 2021 kuulus küla Līgatne piirkonda. Küla jääb valla keskusest Augšlīgatnest 4, piirkonna keskusest Cēsisest 25 ja Riiast 62,5 kilomeetri kaugusele. Asula jääb Gauja rahvusparki. Aastani 1949 asus külas Vildoga valla halduskeskus. Seal asub Vildoga bussipeatus. Aastal 2013 oli külas 28 elanikku. Latvijas īpaši aizsargājamām dabas teritorijām dabas datu pārvaldības sistēmā OZOLS Autotransporta direcija Vietvārdu datubāze
Aleksei Snegov

Aleksei Snegov (sünninimi Jossif Falikzon, vene keeles Алексей Владимирович Снегов; 1898 Kiiev – 1989 Moskva) oli Nõukogude Liidu parteitegelane. Ta oli alates 1917. aasta aprillist bolševike partei liige, ta viibis üle 15 aasta nõukogudevastase tegevuse eest GULAGis. Hruštšovi sula ajal osales ta Stalinlike repressioonide ohvrite rehabiliteerimisel. Ta pooldas NSV Liidus sügavat destaliniseerimist. Ta ennustas Mihhail Suslovi juhitud stalinistide kättemaksu. Ta maeti Trojekurovo kalmistule.
Jass Seljamaa

Jass Seljamaa (sündinud 4. jaanuaril 1985 Tallinnas) on eesti filminäitleja. 1997 "Daam autos", Nuttev poiss 1997–1998 "Õnne 13", Ints 2004 "Sigade revolutsioon", Tanel 2008 "Amatöörid", Roop 2012 "Deemonid", Juss 2014 "Free range", Sõber Jass Seljamaa vanemad on näitlejad Heino Seljamaa ja Liina Tennosaar. Jass Seljama Eesti filmi andmebaasis Jass Seljama IMDBs
Fernitz-Mellach

Fernitz-Mellach on 2015. aastast vald (Gemeinde) Austrias Steiermargi liidumaal. See asub Graz-Umgebungi ringkonna lõunaosas, u. 10 km Grazist lõunas. Vald kulgeb piki Muri jõge. Vald loodi Steiermargi vallareformi tulemusena 2014. aasta lõpus, kui ühendati endised vallad Fernitz ja Mellach. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Fernitz (Steiermark)

Fernitz oli vald Austrias, mis ühendati 2015. aasta jaanuaris Fernitz-Mellachi valda Graz-Umgebungi ringkonnas.
Mellach

Mellach oli vald Austrias, mis ühendati 2015. aastal Fernitz-Mellachi valda Graz-Umgebungi ringkonnas. Mellach asub Grazist u. 15 km lõunas, Grazi nõos Muri jõe ääres.
Lūsari

Lūsari on küla (mazciems) Lätis Cēsise piirkonnas Līgatne vallas. Aastani 2021 kuulus küla Līgatne piirkonda. Küla asub Vildoga jõe kaldal ja jääb valla keskusest Augšlīgatnest 5, piirkonna keskusest Cēsisest 24 ning Riiast 63,5 kilomeetri kaugusele. Asula jääb Gauja rahvusparki. Aastal 2007 oli külas 10 elanikku. Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Sinepes

Sinepes on küla (skrajciems ehk hajaküla) Lätis Cēsise piirkonnas Līgatne vallas. Aastani 2021 kuulus küla Līgatne piirkonda. Küla asub Valga–Riia raudtee ääres ja jääb valla keskusest Augšlīgatnest 7, piirkonna keskusest Cēsisest 21,5 ning Riiast 70 kilomeetri kaugusele. Aastal 2007 oli külas 18 elanikku. Vietvārdu datubāze
Crazy (Aerosmithi laul)

"Crazy" on USA hard rock '​i ansambli Aerosmith power ballad. Selle autorid on Steven Tyler, Joe Perry ja Desmond Child. Laul ilmus 3. mail 1994 viimase singlina nende aasta varem ilmunud tohutult edukalt albumilt "Get a Grip". "Crazy" saavutas USA singlite edetabelis Billboard Hot 100 17. koha ja Kanada singlite edetabelis kolmanda koha, esikohale jõudis see Islandil. Soomes ja Suurbritannias ilmus "Crazy" singlina, kus A-poolel oli lisaks laul "Blind Man". Soomes jõudis singel kaheksandale ja Suurbritannias 23. kohale. "Crazy" muusikavideo lavastas Marty Callner. Muusikavideot näidati palju muusikakanalil MTV. "Crazy" oli Aerosmithi kolmas muusikavideo, kus tegi kaasa Alicia Silverstone. Lisaks astus muusikavideos üles Steven Tyleri 16-aastane tütar Liv Tyler. "Crazy" muusikavideo YouTube'is
Morsklased

Morsklased (Odobenidae) on kiskjaliste seltsi kuuluv sugukond. Praegu kuulub morsklaste sugukonda üksainus perekond ja liik, morsk. Fossiilide kaudu on samas teada, et varem oli sugukond oluliselt mitmekülgsem, sisaldades üle kümne perekonna.
Rudolf Gutmann

Rudolf Gutmann (26. juuni 1868 Rapla – 28. märts 1927 Tartu) oli eesti keeleteadlane. Lõpetas 1888 Tallinna Kubermangugümnaasiumi, seejärel õppis 1888–1892 Tartu Ülikoolis professorite Baudouin de Courtenay, Leo Meyeri, Schröderi ja Viskovatovi juures slaavi filoloogiat ja võrdlevat keeleteadust ning lõpetas ülikooli kandidaadikraadiga. 1901 kaitses Kiievi Ülikoolis magistritöö ja sai vastava kraadi. Alates 1892. aastast töötas ta Pihkva gümnaasiumi prantsuse keele õpetajana. Pärast magistrikraadi omandamist tehti talle 1901. aastal ettepanek hakata Kiievi ülikooli romaani keelte lektoriks, millest ta aga perekondlikel põhjustel loobus. Esimese maailmasõja ajal nimetas Saksa okupatsioonivõim Gutmanni kirikute ja koolide ülemaks Pihkva-Vitebski nõukogusse. Ta jäi sellesse ametisse ka Vene valitsuse ajal, kuid seejärel põgenes enamlaste eest Tallinna. Tallinnas hakkas ta Tallinna Linna Poeglaste gümnaasiumi õpetajaks. 1919. aasta sügisel valiti Gutmann Tartu ülikooli nõukogu poolt romaani keelte professori kohusetäitjaks ning hiljem professoriks. Professor Gutmann avaldas uurimusi keeleteaduse alal.
Leho Kuusk

Leho Kuusk (sündinud 23. aprillil 1970) on elektriajamite ja jõuelektroonika insener. Alates 1993. aastast on ta olnud seotud rahvusvahelise tööstuskonserniga ABB ning 2019. aasta sügisest on ta ABB AS-i juhatuse liige. Ta lõpetas 1988. aastal Sindi Keskkooli ning 1994. aastal Tallinna Tehnikaülikooli elektriajamite ja jõuelektroonika instituudis inseneriõppe. Kaks aastat hiljem, 1996 sai ta samal erialal magistrikraadi. Aastatel 1993–1994 oli ta Soomes ABB Motors OY-s Tallinna Tehnikaülikooli praktikandina ning aastatel 1994–1996 töötas samas asünkroonmootorite katsetusväljaku insenerina. Alates 1996. aastast töötab ta ABB AS-is ja alates 2001. aastast vastutab ABB protsessiautomaatika ärisuuna eest Balti riikides. 2012. aastast alates on Leho Kuusk olnud Tallinna Tehnikaülikooli ja ABB vahel sõlmitud koostööleppe alusel moodustatud koostöönõukoja ABB poolne juht ning olnud tegev erinevate inseneeriavaldkonna õppekavade nõukogudes. Innovative technology in industrial applications. Actual problems of electrical drives and industry automation : the 3rd research symposium of young scientists : May 19-26, 2001, Tallinn, Estonia. Renovation of 30 years old dragline drive system. BEC 2004 : proceedings of the 9th Biennial Baltic Electronics Conference : October 3-6, 2004, Tallinn, Estonia. Pilot solution for one of the world largest mobile unit drive system - revamp of the dragline. Symposium "Topical Problems of Education in the Field of Electrical and Power Engineering" : January 19-24, 2004, Kuressaare, Estonia. Leho Kuusk: tööstus sõltub haridussektorist, sest meie suurim ressurss on targad inimesed. Intervjuu ajakirjale Mente et Manu Eksklusiivintervjuu ABB AS juhatuse liikme Leho Kuusega: karjäärist, tööst, õppimisest, tulevikust ning soovitused kõikidele noortele.
Eesti botaanikaühing

Eesti botaanikaühing on Eesti Looduseuurijate Seltsi haruühing. Ühing on asutatud 20. aprillil 2022. Botaanikaühing jätkab 29. novembril 1928 asutatud ELUSi botaanikasektsiooni tegevust (asendades selle) ja kuulub juriidiliselt endiselt LUSi koosseisu. Ühing ühendab Eestis botaanikaga tegelevaid professionaale, amatööre ja botaanikahuvilisi. Botaanika terminoloogia komisjon
Roostoja

Roostoja on küla Ida Viru maakonnas Alutaguse vallas. Küla asub Tudulinna ja Iisaku vahel. Selle lõunaossa jäävad Lemmaku ja Ristikivi raba ning põhjaossa Madissaare soo, Ruunasoo, Kuremänniku soo ja lõunaosa Muraka rabast. Küla põhjaosa kuulub Muraka looduskaitseala koosseisu. Roostoja läbib Iisaku–Tudulinna–Avinurme maantee. Paralleelselt maanteega läbib küla Rannapungerja jõgi (Roostoja). Küla põhjapiir puutub kokku ka Härjaojaga. Küla loodenurk puutub kokku Tagajõega ning väike lõik sellest jääb nõnda Tagajõe hoiualale. Küla lõunaosas asub 1940. aastatel rajatud Tudulinna hüdroelektrijaam, mis on arvatud ehitismälestiseks. Selle taha on moodustunud Tudulinna paisjärv. Enne Eesti omavalitsuste haldusreformi 2017. aastal kuulus küla Tudulinna valda. Külas elas 2011. aasta rahvaloenduse andmetel 32 inimest. Neist 30 (94%) olid eestlased. Külast on pärit eesti folklorist Mall Hiiemäe. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 22.02.2018. Tudulinna hüdroelektrijaam kultuurimälestiste riiklikus registris Statistikaameti andmebaas